[image: image1.png]ROMANIA




Parlamentul României

Camera Deputaţilor
PAGE  

	COMISIA PENTRU MUNCĂ ŞI PROTECŢIE SOCIALĂ



	Bucureşti,
	30 mai 2011

	Nr.
	27/ 383


R A P O R T

asupra proiectului de Lege pentru modificarea şi completarea 

Legii patronatelor nr.356/2001
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr.PL-x 303 din 12 mai 2010, cu dezbaterea pe fond în procedură obişnuită a proiectului de Lege pentru modificarea şi completarea Legii patronatelor nr.356/2001.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.3/14.01.2010).
· avizul favorabil al Comisiei juridice, de disciplină şi imunităţi (nr.31/467/13.05.2010).
· avizul negativ al Comisiei pentru agricultură, silvicultură, industrie alimentară şi servicii specifice (nr.24/495/10.06.2010).

· punctul de vedere negativ al Guvernului (nr.603/08.03.2010).

Proiectul de Lege are ca obiect de reglementare modificarea şi completarea Legii patronatelor nr.356/2001, intervenţiile legislative vizând structurarea organizaţiilor patronale în raport de domeniul de activitate, precum şi modalităţile de constituire, înregistrare şi afiliere a acestora. 

Comisia propune Plenului Camerei Deputaţilor respingerea proiectului de Lege din considerentul că potrivit art.224, lit.c) din Legea dialogului social, nr.62 din 10 mai 2011, proiectul de lege a rămas fără obiect, deoarece Legea patronatelor a fost abrogată.
Proiectul de Lege face parte din categoria legilor ordinare, conform prevederilor art.73 alin.(1) din Constituţia României, republicată. 
La lucrările comisiei care au avut loc în 24 mai 2011 au fost prezenţi 27 deputaţi, din totalul de 27 membri ai comisiei.

Raportul comisiei a fost adoptat cu unanimitate de voturi.
Proiectul de Lege a fost  adoptat de Senat în şedinţa din 03.05.2010 (urmare a depăşirii termenului de adoptare, potrivit art.75 alin.(2) teza a III-a din Constituţia României republicată).
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 

PREŞEDINTE,



SECRETAR,



Victor Paul Dobre


Kerekes Károly 

Şef serviciu, 

Consilier Elena MESAROŞ

Întocmit,

Expert Decebal Stănescu

